নাইট
১২শ শতাব্দীতে নাইটহুড সামাজিক পদক্রম হয়ে ওঠে এবং মিলিটিস গ্রেগারি (অভিজাত ভিন্ন অশ্বারোহী সৈন্য) ও মিলিটিস নোবিলেস (সত্যিকারের নাইট) এই দুই শ্রেণীবিভাগ দেখা যায়। "নাইট" শব্দটি সামাজিক পদাক্রম বুঝাতে ব্যবহৃত হতে থাকে, এবং পূর্ণ বর্মাস্ত্র সজ্জিত অশ্বারোহী সৈন্যদের "অস্ত্র সজ্জিত সৈন্য" হিসেবে ডাকা হয়। ১০৯৯ সালে প্রথম ধর্মযুদ্ধ চলাকালীন সেবাদানকারী ও পবিত্র সমাধি সংক্রান্ত নাইটহুড প্রদান শুরু হয়, এবং পরবর্তীতে অর্ডার অব সেন্ট লাজারুস (১১০০), নাইট্‌স টেম্পলার্স (১১১৮) ও তেওতোনিক নাইট (১১৯০) উপাধি প্রদান শুরু হয়। এইসব উপাধি প্রদানের শুরুর দিকে ধারণা করা হয়েছিল এসব শাসকতান্ত্রিক পদক্রম হয়, যার সদস্যরা সাধারণ সৈন্যদের মত তীর্থযাত্রীদের রক্ষা করবে। পরের শতাব্দীতে পবিত্র ভূমি বিজয় ও ধর্মযুদ্ধ ভিত্তিক রাষ্ট্রের জন্মের ফলে এই পদক্রমগুলো ক্ষমতাধর ও সম্মানিত হয়ে ওঠে।
ব্রিটিশ একাডেমি অব ফিল্ম অ্যান্ড টেলিভিশন আর্টস
ব্রিটিশ একাডেমি অব ফিল্ম অ্যান্ড টেলিভিশন আর্টস প্রদত্ত বার্ষিক চলচ্চিত্র পুরস্কার বাফটা পুরস্কার নামে পরিচিত। ১৯৪৯ সাল থেকে প্রতি বছর এই পুরস্কার প্রদান করা হয়ে আসছে। ২০০০ সাল পর্যন্ত এটি লিস্টার স্কয়ারের ওডিওন প্রেক্ষাগৃহে অনুষ্ঠিত হতো। ২০০৮ থেকে এই পুরস্কার আয়োজন লন্ডনের রয়্যাল অপেরা হাউজে অনুষ্ঠিত হয়। পূর্বে এটি এপ্রিল বা মে মাসে প্রদান করা হতো, পরে ২০০২ সাল থেকে একাডেমি পুরস্কারের পূর্বে প্রদানের জন্য ফেব্রুয়ারি মাসে এই পুরস্কার প্রদান করা হয়।